NAVORSINGSTRUST: AANSOEKE VIR BEFONDSING INGEWAG | Die Erfenisstigting NAVORSINGSTRUST: AANSOEKE VIR BEFONDSING INGEWAG | Die Erfenisstigting
by Lizette | Feb 1, 2020 | nuus | 0 comments
Die Navorsingstrust van die Erfenisstigting het onlangs aangekondig dat aansoeke ingewag word vir die toekenning van fondse aan verdienstelike navorsers. Die teikendatum vir die indiening van aansoeke is 31 Maart 2020.
Fondse vir gevorderde studie oor Afrikaner- en Afrikaansverwante onderwerpe is beskikbaar. Aansoeke van die volgende aard sal nie vir befondsing oorweeg word nie, nl. fiksie, familiegeskiedenis (wel oor genealogie as ‘n wetenskap), kongresbywoning en kapitale projekte.
Die oorwegende faktor is dat navorsing aan streng akademiese vereistes moet voldoen. Die navorsingsresultate moet in Afrikaans wees.
Persone wat om befondsing van navorsing wil aansoek doen, kan die nodige vorms bekom deur met mev Estelle Pretorius te skakel by 012 323 9050 of navorsing@es.org.za Slegs aansoeke wat teen 31 Maart 2020 ontvang is, sal vir moontlike befondsing oorweeg word.
TEL: 012 326 6770